ai4bharat/Pralekha huggingface dataset:
પ્રધાનમંત્રીનું કાર્યાલય
ભારતે આબોહવા પરિવર્તનનો સામનો કરવા, ટકાઉ વિકાસ લક્ષ્યો હાંસલ કરવા અને દેશની સમૃદ્ધ જૈવવિવિધતાને બચાવવામાં નોંધપાત્ર પગલાં લીધા છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ આબોહવા પરિવર્તનનો સામનો કરવા, ટકાઉ વિકાસના લક્ષ્યો હાંસલ કરવા અને દેશની સમૃદ્ધ જૈવવિવિધતાને જાળવવામાં મહત્ત્વપૂર્ણ પગલાઓ વિશે લેખો, ગ્રાફિક્સ, વીડિયો અને માહિતી શેર કરી છે.
પ્રધાનમંત્રી શ્રીએ ટ્વીટ કર્યું:
"આપણી પરંપરાઓ અને સિદ્ધાંતોને અનુરૂપ, અમે #9YearsOfSustainable Growth પર ધ્યાન કેન્દ્રિત કર્યું છે. અમે આબોહવા પરિવર્તન સામે લડવા, ટકાઉ વિકાસ લક્ષ્યો હાંસલ કરવા અને ભારતની સમૃદ્ધ જૈવવિવિધતાને બચાવવામાં નોંધપાત્ર પગલાં લીધા છે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ PSLV C52 મિશનના સફળ પ્રક્ષેપણ પર ભારતીય અવકાશ વૈજ્ઞાનિકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ PSLV C52 મિશનના સફળ પ્રક્ષેપણ પર ભારતીય અવકાશ વૈજ્ઞાનિકોને અભિનંદન પાઠવ્યા છે.
એક ટ્વિટમાં, પ્રધાનમંત્રીએ કહ્યું;
"પીએસએલવી C52 મિશનના સફળ પ્રક્ષેપણ પર અમારા અવકાશ વૈજ્ઞાનિકોને અભિનંદન. EOS-04 ઉપગ્રહ કૃષિ, વનસંવર્ધન અને વૃક્ષારોપણ, જમીનની ભેજ અને જળવિજ્ઞાન તેમજ ફ્લડ મેપિંગ માટે તમામ હવામાન પરિસ્થિતિઓ હેઠળ હાઈ રિઝોલ્યુશનની છબીઓ પ્રદાન કરશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 7 નવેમ્બરના રોજ આઈઆઈટી દિલ્હીના 51મા વાર્ષિક પદવીદાન સમારોહને સંબોધિત કરશે
પ્રધાનમંત્રી શ્રી નરેન્દ્ર મોદી આઈઆઈટી દિલ્હીના 51મા વાર્ષિક પદવીદાન સમારોહમાં મુખ્ય અતિથિ તરીકે ઉપસ્થિત રહેશે અને 7 નવેમ્બર, 2020ના રોજ સવારે 11 વાગ્યે વિડિયો કોન્ફરન્સિંગના માધ્યમથી સંમેલનને સંબોધિત કરશે. આ પ્રસંગે કેન્દ્રીય મંત્રી અને શિક્ષણ મંત્રી પણ ઉપસ્થિત રહેશે.
પદવીદાન સમારોહ સંસ્થાના ડોગરા હોલમાં મર્યાદિત વ્યક્તિગત હાજરી સાથે હાઈબ્રીડ ઢબે યોજાશે જેમાં તમામ સ્નાતક વિદ્યાર્થીઓ, તેમના માતાપિતા, પ્રતિષ્ઠિત ભૂતપૂર્વ વિદ્યાર્થી અને આમંત્રિત મહેમાનો સુધી પહોંચવા માટે એક ઓનલાઇન વેબકાસ્ટ કરવામાં આવશે. પદવીદાનમાં પીએચડી, એમટેક, માસ્ટર્સ ઓફ ડિઝાઇન, એમબીએ અને બીટેકના વિદ્યાર્થીઓ સહિત 2000થી વધુ સ્નાતક વિદ્યાર્થીઓને ડિગ્રી એનાયત કરવામાં આવશે. સંસ્થા સ્નાતક વિદ્યાર્થીઓને રાષ્ટ્રપતિનું ગોલ્ડ મેડલ, ડિરેક્ટરનું ગોલ્ડ મેડલ, ડૉ.શંકર દયાલ શર્મા ગોલ્ડ મેડલ, પરફેક્ટ ટેન ગોલ્ડ મેડલ અને ઇન્સ્ટિટ્યૂટ સિલ્વર મેડલ પણ આપશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીશ્રી નરેન્દ્ર મોદી અને શ્રીલંકાના પ્રધાનમંત્રી મહિંદા રાજપક્ષે વચ્ચે ટેલિફોનિક ચર્ચા થઇ
પ્રધાનમંત્રીશ્રી નરેન્દ્ર મોદીએ આજે શ્રીલંકાના પ્રધાનમંત્રી મહિંદા રાજપક્ષે સાથે ચર્ચા કરી અને શ્રીલંકાની સંસદમાં એમના પ્રવેશ કર્યા ને 50 વર્ષ પૂર્ણ કરવા બદલ તેમને અભિનંદન આપ્યા.
પ્રધાનમંત્રીએ શ્રીલંકાના વિકાસમાં તેમની લાંબી રાજકીય કારકિર્દીમાં શ્રી રાજપક્ષેના યોગદાનને યાદ કરી તેમને ભવિષ્ય માટે શુભકામનાઓ આપી.
પ્રધાનમંત્રી શ્રી મોદીએ શ્રીલંકામાં ભારતીય મૂળના તમિલોના એક મુખ્યનેતા, શ્રી અરુમુગન થોંડામનના નિધન પર શોક વ્યક્ત કર્યો, પ્રધાનમંત્રીએ ભારત અને શ્રીલંકા વચ્ચે વિકાસની ભાગીદારી આગળ વધારવામાં શ્રી થોંડામને ભજવેલી ભૂમિકાને યાદ કરી.
બંને નેતાઓ એ વર્તમાન કોવિડ-19 મહામારી થી સ્વાસ્થ્ય અને અર્થવ્યવસ્થા પર થનારી અસરો વિષયે તેમજ બંને દેશો એની સામે લડત લડવા કરવામાં આવી રહેલા પ્રયાસો પર ચર્ચા કરી. પ્રધાનમંત્રી એ રાજપક્ષેને કહ્યું કે ભારત આ પડકાર ભરેલા સમયમાં શ્રીલંકાને શક્ય દરેક મદદ કરવા તૈયાર છે.
GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ મહિલા એશિયા કપ જીતવા બદલ ભારતીય મહિલા ક્રિકેટ ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય મહિલા ક્રિકેટ ટીમને 7મો મહિલા એશિયા કપ જીતવા બદલ અભિનંદન પાઠવ્યા છે.
ઈન્ટરનેશનલ ક્રિકેટ કાઉન્સિલના ટ્વીટના જવાબમાં પ્રધાનમંત્રી શ્રીએ કહ્યું;
"આપણી મહિલા ક્રિકેટ ટીમ તેમની ધીરજ અને દક્ષતાથી આપણને ગર્વનો અનુભવ કરાવે છે! મહિલા એશિયા કપ જીતવા બદલ ટીમને અભિનંદન. તેઓએ ઉત્કૃષ્ટ કૌશલ્ય અને ટીમ વર્ક દર્શાવ્યું છે. ખેલાડીઓને તેમના આગામી પ્રયાસો માટે શુભેચ્છાઓ."
YP/GP/JD
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
આવતીકાલે ગાંધીનગરમાં સેમીકોન ઇન્ડિયા 2023 પ્રદર્શનનું ઉદઘાટન કરવામાં આવશે
રાજ્યમંત્રી રાજીવ ચંદ્રશેખરની ઉપસ્થિતિમાં ગુજરાતના મુખ્યમંત્રી ભૂપેન્દ્રભાઈ પટેલ દ્વારા પ્રદર્શનનું ઉદઘાટન કરવામાં આવશે
અગ્રણી 80 સેમીકન્ડક્ટર કંપનીઓ દ્વારા તેમની નવીનતાઓ પ્રદર્શિત કરવા માટે 150 સ્ટોલ
આવતીકાલે ગાંધીનગર ખાતે કેન્દ્રીય કૌશલ્ય વિકાસ અને ઉદ્યોગ સાહસિકતા તથા ઈલેકટ્રોનિકસ અને આઈટી રાજ્યમંત્રી શ્રી રાજીવ ચંદ્રશેખરની ઉપસ્થિતિમાં ગુજરાતના મુખ્યમંત્રી શ્રી ભૂપેન્દ્રભાઈ પટેલના હસ્તે 'સેમીકનઈન્ડિયા 2023' પ્રદર્શનનું ઉદઘાટન થવા જઈ રહ્યું છે.
આ પ્રદર્શન સેમીકોન ઇન્ડિયા 2023ની બીજી આવૃત્તિની શરૂઆતનું પ્રતીક છે, જેનું આયોજન પ્રધાનમંત્રી શ્રી નરેન્દ્ર મોદીનાં નેતૃત્વમાં ઉદ્યોગ અને ઔદ્યોગિક સંગઠનો સાથે ગાઢ જોડાણમાં ઇન્ડિયા સેમિકન્ડક્ટર મિશન દ્વારા કરવામાં આવ્યું છે. 25 થી 30 જુલાઈ દરમિયાન યોજાનારી આ ઈવેન્ટ ઈન્ડિયા સેમિકન્ડક્ટર મિશનના વિઝન સાથે જોડાયેલ સેમિકન્ડક્ટર ડિઝાઈન, મેન્યુફેક્ચરિંગ અને ટેક્નોલોજી ડેવલપમેન્ટમાં વૈશ્વિક પાવરહાઉસ બનવા તરફની ભારતની સફરને દર્શાવશે.
સેમીકોનઇન્ડિયા 2023માં માઇક્રોન ટેકનોલોજી અને એપ્લાઇડ મટિરિયલ્સ જેવી મુખ્ય સેમિકન્ડક્ટર જાયન્ટ્સની અગ્રણી ભાગીદારી જોવા મળશે, જેમણે તાજેતરમાં જ ભારતની સેમિકન્ડક્ટર ઇકોસિસ્ટમમાં નોંધપાત્ર રોકાણનું વચન આપ્યું છે. ગુજરાત સ્થિત સેમીકન્ડક્ટર એસેમ્બલી અને ટેસ્ટ પ્લાન્ટ એન્ડ એપ્લાઇડ મટિરીયલ્સમાં માત્ર માઇક્રોન ટેકનોલોજીનું રોકાણ જ 82.5 કરોડ ડોલરનું છે, જેણે તેમના એન્જિનિયરિંગ કોલાબોરેટિવ સેન્ટર માટે 400 મિલિયન ડોલરની પ્રતિબદ્ધતા દર્શાવી છે.
આ પ્રદર્શનમાં 150 સ્ટોલ્સની લાઇનઅપ છે જે 80 અગ્રણી કંપનીઓનું પ્રતિનિધિત્વ કરે છે અને તેમની નવીનતાઓ અને ઉત્પાદનો પ્રદર્શિત કરે છે. આ વૈવિધ્યસભર કંપનીઓ સેમીકન્ડક્ટર્સના સમગ્ર સ્પેક્ટ્રમને આવરી લે છે, જેમાં સપ્લાય ચેઇન, ગ્લોબલ ઇન્ટિગ્રેટેડ ડિવાઇસ મેન્યુફેક્ચરર્સ અને સ્થાનિક મેજર્સનો સમાવેશ થાય છે.
આ ઇવેન્ટમાં નવીનતાઓ પ્રદર્શિત કરવા ઉપરાંત 25 સ્ટાર્ટઅપ્સ સામેલ હશે, જેઓ તેમની નવીનતાઓ પ્રદર્શિત કરશે અને ઉદ્યોગના અગ્રણીઓ સાથે જોડાશે.
સેમીકોનઇન્ડિયા 2023માં 23 દેશો અને અનેક રાજ્યોમાંથી પણ ભાગ લેવામાં આવશે, જેમાં ઉત્તરપ્રદેશ અને ગુજરાતના સ્ટોલ છે, જે સેમીકન્ડક્ટર ઉદ્યોગના વિકાસને ટેકો આપવા માટે રાજ્ય સરકારોના સામૂહિક પ્રયત્નોને પ્રદર્શિત કરશે.
એસસીએલ, ઈસરો અને સ્પેસ એપ્લિકેશન સેન્ટર જેવી સંસ્થાઓનું પ્રદર્શન પણ થશે અને આઈઆઈટી બોમ્બે, આઈઆઈટી મદ્રાસ, બિટ્સ પિલાની, ગણપત યુનિવર્સિટી અને નિરમા યુનિવર્સિટી જેવી શૈક્ષણિક સંસ્થાઓ સક્રિયપણે ભાગ લેશે અને ભારતની સેમીકન્ડક્ટરની પ્રગતિને આગળ વધારવામાં શિક્ષણવિદોની મહત્વપૂર્ણ ભૂમિકા પર પ્રકાશ પાડશે.
સેમીકોનઇન્ડિયા 2023 એ એક મજબૂત સેમીકન્ડક્ટર ઇકોસિસ્ટમ બનાવવાની ભારતની મજબૂત પ્રતિબદ્ધતાનો પુરાવો છે. તેના ભવ્ય પાયે અને નવીન પ્રદર્શન સાથે, આ પ્રદર્શન સેમીકન્ડક્ટર ઉત્કૃષ્ટતા માટે એક ઉભરતા વૈશ્વિક કેન્દ્ર તરીકે ભારતની સંભવિતતાને ગર્વથી પ્રદર્શિત કરે છે.
PM/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
વિજ્ઞાન અને ટેકનોલોજી મંત્રાલય
મહિલા વૈજ્ઞાનિકોની સફર: કામ અધવચ્ચે છોડી દીધા પછી, ફરી પાછા આવ્યા
એવી 100 મહિલા વૈજ્ઞાનિકોની યાત્રાની વાર્તા એક પુસ્તકના રૂપમાં આપવામાં આવી છે, જેમણે તેમની કારકિર્દી મધ્યમાં છોડી દીધી હતી અને તે પછી તેઓ ફરીથી વિજ્ઞાનમાં પાછી ફરી છે. મહિલા વૈજ્ઞાનિકોએ ટાંક્યું હતું કે તેઓ પારિવારિક જવાબદારીઓ અને સામાજિક કારણોને લીધે વિજ્ઞાનમાં પોતાની કારકીર્દિ છોડવી પડી હતી. આ પુસ્તકમાં, તેમની યાત્રા વર્ણવવામાં આવી છે કે કેવી રીતે તેઓએ ઘણાં અવરોધો વિરુદ્ધ ફરીથી કામ શરૂ કર્યું. આવી મહિલાઓ સમાન પરિસ્થિતિનો સામનો કરી રહેલી તમામ ભારતીય મહિલાઓ માટે આ મહિલાઓ ઉદાહરણ બની શકે છે.
ડિપાર્ટમેન્ટ ઓફ સાયન્સ એન્ડ ટેકનોલોજી ના નોલેજ ઈન્વોલ્વમેન્ટ ઈન રિસર્જ એડવાન્સમેન્ટ થ્રુ નર્ચરિંગ  વિભાગ  દ્વારા એવી મહિલા વૈજ્ઞાનિકોને સમર્થન આપી રહ્યું છે જેમણે તેમની કારકિર્દી મધ્યમાં છોડી દીધી છે. વિભાગ આ મહિલાઓને વિજ્ઞાનમાં પાછા ફરવા માટે મહિલા વૈજ્ઞાનિક યોજના  દ્વારા મદદ કરે છે. આ પુસ્તિકા પસંદ કરેલી મહિલાઓની વાર્તાઓ આપે છે જેમણે આ યોજના ડબ્લ્યુઓએસ-સી હેઠળ તાલીમ પૂર્ણ કરી છે અને હવે તેઓ તેમની કારકિર્દીની નવી ઉંચાઈઓ સર કરવા માટે તૈયાર છે.
પુસ્તિકામાં 100 જેટલી મહિલા વૈજ્ઞાનિક યોજનાના તાલીમાર્થીઓની બાબતમાં જણાવાયું છે. આમાં, આ મહિલાઓના જીવનની વાર્તા, તેઓ જીવનના તમામ અવરોધોને કેવી રીતે દૂર કરવામાં સફળ થઈ. આ પુસ્તિકા ડિજિટલ અને પ્રિન્ટીંગ બંનેમાં ઉપલબ્ધ છે. ડી.એસ.ટી.ના સેક્રેટરી પ્રો. આશુતોષ શર્મા કહે છે, "હું જાણું છું કે આ યોજનાથી લાભ મેળવનારી ઘણી વધુ સફળતાની વાતો છે, જે આગામી સમયમાં રજૂ કરવામાં આવશે."
મહિલા વૈજ્ઞાનિકોની યાત્રા દર્શાવવા ઉપરાંત, પુસ્તક તેમની શૈક્ષણિક લાયકાત, વિશેષતા, વર્તમાન રોજગારની સ્થિતિ, અનુભવ અને બૌદ્ધિક સંપદા અધિકારમાં તકનીકી લાયકાત વિશે પણ માહિતી ઉપલબ્ધ છે, જેને આ મહિલા વૈજ્ઞાનિકોએ તેમની તાલીમ પૂર્ણ કર્યા પછી પ્રાપ્ત કરી છે.
ડબ્લ્યુઓએસ-સી એ વિભાગની મુખ્ય યોજના છે અને તેને 2015મા નારી શક્તિ પુરસ્કાર  પણ મળ્યો છે. આ માનનીય રાષ્ટ્રપતિ દ્વારા એવોર્ડ રજૂ કરવામાં આવ્યો હતો. ડબ્લ્યુઓએસ-સીનો અમલ ટેકનોલોજી માહિતી, આગાહી અને મૂલ્યાંકન પરિષદ , નવી દિલ્હી દ્વારા કરવામાં આવે છે. તે ડી.એસ.ટી. હેઠળ સ્વાયત સંસ્થા છે. કાર્યક્રમ અંતર્ગત, વિજ્ઞાન / એન્જિનિયરિંગ / દવા અથવા બૌદ્ધિક સંપત્તિ હકો અને તેમના સંચાલન ક્ષેત્રે યોગ્યતા ધરાવતી મહિલાઓને એક વર્ષની તાલીમ આપવામાં આવે છે. જે મહિલાઓની ઉંમર 27 થી 45 વર્ષની વચ્ચે છે તેઓ આ યોજનાનો લાભ લઈ શકે છે. પેટન્ટ ફાઇલિંગના સ્પષ્ટીકરણો, પેટન્ટના ઉલ્લંઘનના કિસ્સામાં કાનૂની કાર્યવાહી અને પેટન્ટ સંબંધિત અન્ય કાર્યોની મહિલાઓને તાલીમ આપવામાં આવે છે.
તાલીમના આધારે, ભારતમાં બૌદ્ધિક સંપત્તિ હકોનું સંચાલન, સુરક્ષા અને નિર્માણ માટે તૈયાર મહિલાઓનું જૂથ વિકસાવવામાં સફળતા પ્રાપ્ત થઈ છે. લગભગ 800 મહિલાઓને 11 બેચમાં તાલીમ આપવામાં આવી હતી અને લગભગ 270 મહિલાઓએ પેટન્ટ એજન્ટ તરીકે નોંધણી કરાઈ હતી. ઘણી મહિલાઓએ પોતાની આઈપી કંપની શરૂ કરી અને કેટલીક ઉદ્યમીઓ બની. આ યોજનાએ મહિલાઓને તકનીકી રીતે સક્ષમ અને આર્થિક રીતે આત્મનિર્ભર બનાવી છે. એવી ઘણી પુખ્તવયની મહિલાઓ પણ છે જે પહેલાં ઘરે બેસતી, પરંતુ હવે તેઓ આઈપી પ્રોફેશનલ બની ગઈ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 479
મંત્રીમંડળ
મંત્રીમંડળની બેઠકમાં ભારત અને ફ્રાન્સ વચ્ચે સ્થળાંતર અને ગતિશીલતા ભાગીદારી કરારને મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે ભારત અને ફ્રાન્સ વચ્ચે સ્થળાંતર અને ગતિશીલતા ભાગીદારી કરારના સુધારાને મંજૂરી આપી દીધી છે. ફ્રાંસના રાષ્ટ્રપતિની ભારતની મુલાકાત દરમિયાન માર્ચ, 2018 માં આ કરાર પર હસ્તાક્ષર થયા હતા.
આ કરાર, લોકોથી લોકોના સંપર્કો વધારવા, વિદ્યાર્થીઓ, શિક્ષણવિદો, સંશોધકો અને કુશળ વ્યાવસાયિકોની ગતિશીલતા અને બંને પક્ષો વચ્ચે અનિયમિત સ્થળાંતર અને માનવ તસ્કરીને લગતા મુદ્દાઓ પર સહકારને મજબૂત બનાવવાના મુખ્ય લક્ષ્યાંકને રજૂ કરે છે. આ કરાર ફ્રાન્સ સાથે ભારતના ઝડપથી વિસ્તરતા બહુપક્ષીય સંબંધોનો સાક્ષી બનશે અને બંને પક્ષો વચ્ચે વધતા વિશ્વાસનું પ્રતીક છે.
આ કરાર શરૂઆતમાં સાત વર્ષના સમયગાળા માટે માન્ય છે , આ કરાર સંયુક્ત કાર્યકારી જૂથ દ્વારા સ્વચાલિત નવીકરણ માટેની જોગવાઈ અને દેખરેખ પદ્ધતિનો સમાવેશ કરે છે.
NP/BT/GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ જાણીતા સાહિત્યકાર ડૉ. રજત કુમાર કરના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા સાહિત્યકાર ડૉ. રજત કુમાર કારના નિધન પર શોક વ્યક્ત કર્યો છે.
એક ટ્વિટમાં, પ્રધાનમંત્રી શ્રીએ કહ્યું;
"ડૉ. રજત કુમાર કર સાંસ્કૃતિક જગતના એક મહાન વ્યક્તિ હતા. તેમના બહુપક્ષીય વ્યક્તિત્વને તેમણે જે રીતે રથયાત્રાનું વર્ણન કર્યું, વિવિધ વિષયો પર લખ્યું અને પાલ કળાને પુનર્જીવિત કરવાનું કામ કર્યું તે રીતે જોવામાં આવ્યું. તેમના નિધનથી દુઃખ થયું. તેમના પ્રત્યે સંવેદના. પરિવાર અને પ્રશંસકો. ઓમ શાંતિ."
SD/GP/JD
(
ગૃહ મંત્રાલય
કેન્દ્રીય મંત્રીમંડળે ભારત અને તુર્કમેનિસ્તાન વચ્ચે આપત્તિ વ્યવસ્થાપનના ક્ષેત્રમાં સહકાર માટે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા ભારત અને તુર્કમેનિસ્તાન વચ્ચે આપત્તિ વ્યવસ્થાપનના ક્ષેત્રમાં પારસ્પરિક સહકાર માટે સમજૂતી કરાર  પર હસ્તાક્ષરને મંજૂરી આપવામાં આવી છે.
આ સમજૂતી કરાર એવું તંત્ર અમલમાં મૂકવા માટે છે જેમાં ભારત અને તુર્કમેનિસ્તાન બંનેને આપત્તિ વ્યવસ્થાપનના વ્યવસ્થાતંત્રમાં એકબીજાથી લાભ થશે અને આપત્તિ વ્યવસ્થાપનના ક્ષેત્રમાં તેઓ પૂર્વતૈયારીઓ, પ્રતિભાવ અને ક્ષમતા નિર્માણના કાર્યોમાં વધારે મજબૂતી લાવવામાં મદદ મેળવી શકશે.
આ MoU અંતર્ગત પારસ્પરિક લાભના આધારે નીચે ઉલ્લેખિત ક્ષેત્રોમાં સહકાર આપવાનું જોવાં આવે છે:
- દેખરેખ અને કટોકટીની આગાહી અને તેના પરિણામોનું મૂલ્યાંકન;
- આપત્તિ વ્યવસ્થાપનમાં સામેલ હોય તેવા યોગ્ય સંગઠનો વચ્ચે સક્ષમ સત્તામંડળો દ્વારા પારસ્પરિક સંવાદ;
- સંશોધન પ્રોજેક્ટ્સનું સંયુક્ત રીતે આયોજન, વિકાસ અને અમલીકરણ તેમજ વૈજ્ઞાનિક અને ટેકનિકલ પ્રકાશનોનું અને આપત્તિ વ્યવસ્થાપનના ક્ષેત્રમાં સંશોધન કાર્યોના પરિણામોનું આદાનપ્રદાન;
- પારસ્પરિક રીતે સંમત થયા અનુસાર આ MoUના અવકાશમાં હોય તે પ્રમાણે માહિતી, સામયિકો અથવા અન્ય પ્રકાશનો, વીડિયો અને ફોટાની સામગ્રીઓ તેમજ ટેકનોલોજીઓનું આદાનપ્રદાન;
- સંબંધિત ક્ષેત્રોમાં સંયુક્ત પરિસંવાદો, સેમીનાર, વર્કશોપ તેમજ કવાયતો અને તાલીમનું આયોજન;
- આપત્તિ વ્યવસ્થાપનના ક્ષેત્રે નિષ્ણાતો અને અનુભવોનું આદાનપ્રદાન;
- સર્ચ અને બચાવ કાર્યોમાં પ્રથમ પ્રતિભાવકોની તાલીમ અને ક્ષમતાનું નિર્માણ; તાલીમાર્થીઓ અને નિષ્ણાતોનો વિનિમય જેથી આપત્તિ વ્યવસ્થાપનના ક્ષેત્રમાં ક્ષમતા નિર્માણ કરી શકાય;
- પારસ્પરિક રીતે સંમત થયા અનુસાર એકબીજાને ટેકનિકલ સુવિધાઓ અને ઉપકરણો પ્રદાન કરવા, વહેલી ચેતવણીની પ્રણાલી વધુ ઉન્નત બનાવવા અને આપત્તિ વ્યસ્થાપનના ક્ષેત્રમાં બંને પક્ષકારોની ક્ષમતાનું નિર્માણ કરવા માટે સહાયતા કરવી;
- પારસ્પરિક રીતે સંમત થયા અનુસાર આપત્તિ પ્રતિભાવમાં મદદ કરવી;
- આપત્તિ પ્રતિરોધક માળખાકીય સુવિધાઓનું સર્જન કરવા માટે જ્ઞાન અને તજજ્ઞતામાં પારસ્પરિક સહાયતાનું આદાનપ્રદાન કરવું;
- પારસ્પરિક રીતે સંમત થયા અનુસાર, આંતરરાષ્ટ્રીય રીતે સ્વીકારવામાં આવેલા ધોરણો અનુસાર ગુણવત્તા વ્યવસ્થાપન પ્રણાલીઓ આપવી;
- આપત્તિ વ્યવસ્થાપનને લગતી કોઇપણ અન્ય પ્રવૃત્તિઓનું આયોજન, જે બંને પક્ષકારોના સક્ષમ સત્તામંડળો દ્વારા પારસ્પરિક રીતે સંમત થયા અનુસાર કરવું.
હાલમાં, ભારતે આપત્તિ વ્યવસ્થાપનના ક્ષેત્રમાં સહકાર માટે સ્વિટ્ઝર્લેન્ડ, રશિયા, SAARC, જર્મની, જાપાના, તાજીકિસ્તાન, મોંગોલિયા, બાંગ્લાદેશ અને ઇટાલી સાથે દ્વિપક્ષીય/ બહુપક્ષીય કરારો / MOU/ ઇરાદાની સંયુક્ત ઘોષણા/ પારસ્પરિક સહકાર માટે સમજૂતી કરારો કર્યા છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 141
આર્થિક બાબતો પર મંત્રીમંડળીય સમિતિ
મંત્રીમંડળે નીમચ-રતલામ રેલવે લાઇનને બમણી કરવાની મંજૂરી આપી
યોજનાની કુલ અંદાજિત કિંમત રૂ. 1,095.88 કરોડ હશે અને તેની વધારાની / પૂર્ણ કરવાની કિંમત રૂ. 1,184.67 કરોડ છે
પ્રથમ વર્ષથી 5.67 મિલિયન ટન વાર્ષિક વધારાનો નૂર ટ્રાફિક અપેક્ષિત છે જે 11મા વર્ષમાં વધીને 9.45 મિલિયન ટન વાર્ષિક થશે
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળીય સમિતિએ નીમચ-રતલામ રેલવે લાઇનને બમણી કરવાની મંજૂરી આપી છે. યોજનાની કુલ અંદાજિત કિંમત રૂ. 1,095.88 કરોડ હશે અને તેની વધારાની / પૂર્ણ કરવાની કિંમત રૂ. 1,184.67 કરોડ છે. લાઇનની બમણી કરવાની કુલ લંબાઈ 132.92 કિમી છે. આ પ્રોજેક્ટ ચાર વર્ષમાં પૂર્ણ થશે.
નીમચ-રતલામ વિભાગની લાઇન ક્ષમતાનો ઉપયોગ જાળવણી બ્લોક્સ સાથે 145.6% સુધી છે. પ્રોજેક્ટ રૂટ વિભાગ મેન્ટેનન્સ બ્લોક વગર પણ મહત્તમ ક્ષમતાથી વધુ સંતૃપ્ત થઈ ગયો છે. સિમેન્ટ કંપનીઓના કેપ્ટિવ પાવર પ્લાન્ટ માટે મુખ્ય અંદરની નૂર કોલસો છે. નીમચ – ચિત્તોડગઢ વિસ્તારમાં સિમેન્ટ ગ્રેડના ચૂનાના પથ્થરની વિશાળ થાપણોની ઉપલબ્ધતાને કારણે નવા સિમેન્ટ ઉદ્યોગો આવવાના કારણે સેક્શન પર પરિવહન વધુ વધશે.
નીમચ-રતલામ વિભાગને ડબલ કરવાથી વિભાગની ક્ષમતામાં વધારો થશે. આમ, સિસ્ટમ પર વધુ માલ અને પેસેન્જર ટ્રેનો શરૂ કરી શકાશે. સિમેન્ટ ઉદ્યોગોની નિકટતાને કારણે, પહેલા વર્ષથી વાર્ષિક 5.67 મિલિયન ટન વધારાનો નૂર ટ્રાફિક અપેક્ષિત છે જે 11મા વર્ષે વધીને 9.45 મિલિયન ટન વાર્ષિક થશે. આ આસાનીથી જોડાણ પૂરું પાડશે અને સાથે સાથે પ્રદેશના સામાજિક-આર્થિક વિકાસમાં પરિણમશે. આ યોજના આ વિસ્તારમાં પ્રવાસનને પણ વેગ આપશે કારણ કે ઉંચગઢના કિલ્લા સહિતના ઘણા ઐતિહાસિક સ્થળો પ્રોજેક્ટ વિસ્તારમાં આવેલા છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
અંતરિક્ષ વિભાગ
કેન્દ્રીય મંત્રી ડૉ. જિતેન્દ્ર સિંહે કહ્યુ, ઈસરોએ 1975થી અત્યાર સુધીમાં કુલ 129 ભારતીય મૂળના ઉપગ્રહો અને 36 દેશોના 342 વિદેશી ઉપગ્રહો લોન્ચ કર્યા છે
આજે ભારત પાસે અંતરિક્ષમાં કુલ 53 ઓપરેશનલ ઉપગ્રહો છે જે રાષ્ટ્રને વિવિધ પરિચિત સેવાઓ પ્રદાન કરે છે: ડૉ જીતેન્દ્ર સિંહ
કેન્દ્રીય રાજ્ય મંત્રી  વિજ્ઞાન અને ટેકનોલોજી; રાજ્ય મંત્રી  પૃથ્વી વિજ્ઞાન; PMO, પર્સોનેલ, જાહેર ફરિયાદો, પેન્શન, અણુ ઊર્જા અને અંતરિક્ષ રાજ્યમંત્રી ડૉ. જીતેન્દ્ર સિંહે આજે જણાવ્યું હતું કે, ISROએ ભારતીય મૂળના કુલ 129 ઉપગ્રહો અને 36 દેશોના 342 વિદેશી ઉપગ્રહો લોન્ચ કર્યા છે, જેમાંથી લગભગ 39 ઉપગ્રહો વ્યાવસાયિક ઉપગ્રહો છે. બાકીના નેનો ઉપગ્રહો 1975થી છે.
રાજ્યસભામાં એક પ્રશ્નના લેખિત જવાબમાં ડૉ. જિતેન્દ્ર સિંહે જણાવ્યું હતું કે, આજે ભારત પાસે અવકાશમાં કુલ 53 કાર્યરત ઉપગ્રહો છે જે રાષ્ટ્રને વિવિધ પરિચિત સેવાઓ પૂરી પાડે છે. આમાંથી 21 કમ્યુનિકેશન સેટેલાઇટ, 8 નેવિગેશન સેટેલાઇટ, 21 અર્થ ઓબ્ઝર્વેશન સેટેલાઇટ અને 3 સાયન્સ સેટેલાઇટ છે.
સેટેલાઇટ સક્ષમ ડેટા અને સેવાઓનો ઉપયોગ દેશના વિવિધ ક્ષેત્રોના લાભ માટે કરવામાં આવી રહ્યો છે. આમાં ટેલિવિઝન બ્રોડકાસ્ટિંગ, ડાયરેક્ટ-ટુ-હોમ, એટીએમ, મોબાઇલ કમ્યુનિકેશન, ટેલિ-એજ્યુકેશન, ટેલિ-મેડિસિન અને હવામાન, જંતુના ઉપદ્રવ, કૃષિ-હવામાન વિજ્ઞાન અને સંભવિત માછીમારી ઝોનનો સમાવેશ થાય છે. ઉપગ્રહ ડેટાનો ઉપયોગ પાક ઉત્પાદન અંદાજ, પાકની તીવ્રતા, અને કૃષિ દુષ્કાળની આકારણી, પડતર જમીનની યાદી, ભૂગર્ભ જળ સંભાવના ઝોનની ઓળખ, આંતરદેશીય જળચર ઉછેર યોગ્યતા અને આપત્તિ જોખમ ઘટાડવા માટે પણ થાય છે. ISROની ઓપરેશનલ એપ્લીકેશનને વધુ વધારવા અને દેશમાં ઉભરતી એપ્લિકેશનો અને યુઝર મિનિસ્ટરીયલ જરૂરિયાતોને પૂરી કરવા માટે વધુ સંખ્યામાં ઉપગ્રહો લોન્ચ કરવાની યોજના છે.
કાર્યકારી ઉપયોગ માટે હિસ્સેદાર વિભાગો દ્વારા ઘણી અરજીઓને અસરકારક રીતે અપનાવવામાં આવી છે. આવી કેટલીક અરજીઓમાં નીચેના વિભાગોનો સમાવેશ થાય છે: ભારતીય નેશનલ સેન્ટર ફોર ઓશન ઇન્ફર્મેશન સર્વિસ દ્વારા સંભવિત ફિશિંગ ઝોન ફોરકાસ્ટ અને ઓશન સ્ટેટ ફોરકાસ્ટ, , પાક વાવેતર અને ઉત્પાદનની આગાહી અને મહાલનોબીસ નેશનલ ક્રોપ ફોરકાસ્ટ સેન્ટર,  દ્વારા રાષ્ટ્રીય કૃષિ દુષ્કાળ આકારણી અને મોનિટરિંગ સિસ્ટમ ), ફોરેસ્ટ સર્વે ઓફ ઈન્ડિયા  દ્વારા દ્વિવાર્ષિક ફોરેસ્ટ કવર એસેસમેન્ટ, સેન્ટ્રલ વોટર કમિશન  દ્વારા સિંચાઈ ઈન્ફ્રાસ્ટ્રક્ચર એસેસમેન્ટ, ઈન્ડિયા મીટીરોલોજીકલ ડિપાર્ટમેન્ટ  દ્વારા હવામાનની આગાહી, ગ્રાઉન્ડ વોટર પ્રોસ્પેક્ટ અને સુટેબલ રિચાર્જ લોકેશન્સ મેપિંગ  જલ શક્તિ), સંકલિત વોટરશેડ મેનેજમેન્ટ પ્રોગ્રામ અને MoRD દ્વારા MGNREGA.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 210
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 37.21 કરોડ લોકોને રસી આપવામાં આવી
છેલ્લા 24 કલાકમાં ભારતમાં 42,766 નવા કેસ નોંધાયા
ભારતમાં સક્રિય કેસનું ભારણ ઘટીને 4,55,033 થયું
સક્રિય કેસ કુલ કેસનાં 1.48% થયા
દેશમાં અત્યાર સુધીમાં કુલ 2,99,33,538 દર્દી સાજા થયા
છેલ્લા 24 કલાકમાં 45,254 દર્દીઓ સાજા થયા
સાજા થવાનો દર વધીને 97.20% થયો
સાપ્તાહિક સાજા થવાનો દર ઘટીને 5% કરતા ઓછો થઈ ગયો છે, હાલમાં 2.34% છે
દૈનિક સાજા થવાનો દર 2.19%એ પહોંચ્યો, જે સતત 19મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 42.90 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
પ્રધાનમંત્રીનું કાર્યાલય
પ્રધાનમંત્રી શ્રી 29મી એપ્રિલે ગ્લોબલ પાટીદાર બિઝનેસ સમિટનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 29મી એપ્રિલ, 2022ના રોજ બપોરે 12 વાગ્યે વિડિયો કોન્ફરન્સિંગ દ્વારા સરદારધામ દ્વારા આયોજિત ગ્લોબલ પાટીદાર બિઝનેસ સમિટ નું ઉદ્ઘાટન કરશે.
પાટીદાર સમુદાયના સામાજિક-આર્થિક વિકાસને વેગ આપવા માટે સરદારધામ 'મિશન 2026' હેઠળ GPBSનું આયોજન કરી રહ્યું છે. દર બે વર્ષે સમિટનું આયોજન કરવામાં આવે છે. પ્રથમ બે સમિટ 2018 અને 2020માં ગાંધીનગરમાં યોજાઈ હતી અને વર્તમાન સમિટ હવે સુરતમાં યોજાઈ રહી છે. GPBS 2022ની મુખ્ય થીમ છે “આત્મનિર્ભર કોમ્યુનિટી ટુ આત્મનિર્ભર ગુજરાત અને ભારત”. સમિટનો હેતુ સમુદાયમાં નાના, મધ્યમ અને મોટા ઉદ્યોગોને એકસાથે લાવવાનો છે; નવા ઉદ્યોગસાહસિકોનો વિકાસ અને તેમને સમર્થન આપવું અને શિક્ષિત યુવાનોને તાલીમ અને રોજગાર સહાય પૂરી પાડવાનો છે. 29મી એપ્રિલથી 1લી મે દરમિયાન આયોજિત થનારી ત્રિદિવસીય સમિટમાં સરકારની ઔદ્યોગિક નીતિ, MSME, સ્ટાર્ટ-અપ્સ, ઈનોવેશન વગેરેના વિવિધ પાસાઓ આવરી લેવામાં આવ્યા છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 11મી બ્રિક્સ સમિટમાં ચીનના રાષ્ટ્રપતિ શ્રી શી જિનપિંગ સાથે મુલાકાત યોજી
પ્રધાનમંત્રી શ્રી નરેન્દ્ર મોદીએ 13 નવેમ્બર 2019 ના રોજ બ્રાઝીલિયા ખાતે 11 મી બ્રિક્સ સમિટ દરમિયાન ચીનના રાષ્ટ્રપતિ શ્રી શી જિનપિંગ સાથે મુલાકાત યોજી હતી.
રાષ્ટ્રપતિ શ્રી શી જિનપિંગે ચેન્નાઇમાં 2જી અનૌપચારિક શિખર સંમેલનનું આયોજન કરવા બદલ પ્રધાનમંત્રીની પ્રશંસા કરી અને કહ્યું કે તેઓ પ્રધાનમંત્રી મોદી અને ભારતના લોકોએ કરેલા સ્વાગતને ભૂલી નહીં શકે. તેમણે 2020 માં ચીનમાં ત્રીજા અનૌપચારિક શિખર સંમેલન માટે પ્રધાનમંત્રીને આમંત્રણ આપ્યું હતું. રાજદ્વારીઓ દ્વારા આ અંગે તારીખ અને સ્થળ નક્કી કરવામાં આવશે.
બંને દેશોએ વેપાર અને રોકાણોને લગતી બાબતો પર સંવાદ જાળવી રાખવાના મહત્વ પર સંમત થયા. રાષ્ટ્રપતિ શી જિનપિંગે શાંઘાઇમાં તાજેતરમાં સમાપ્ત થયેલ ચીન આયાત નિકાસ એક્સ્પોમાં ભારતની નોંધપાત્ર ભાગીદારી માટે પ્રધાનમંત્રીનો આભાર માન્યો. બંને નેતાઓએ સંમતિ આપી કે વેપાર અને અર્થવ્યવસ્થા પર નવું ઉચ્ચ સ્તરીયમાળખું જેમ બને એમ જલદી સ્થાપિત થવું જોઈએ.
નેતાઓએ આવતા વર્ષે બંને દેશો વચ્ચે રાજદ્વારી સંબંધો સ્થાપિત કરવાની 70મી વર્ષગાંઠની ઉજવણી માટેની તૈયારીઓની સમીક્ષા કરી. તેઓ સહમત થયા કે આનાથી લોકો વચ્ચેના સંબંધો વધશે.
બંને નેતાઓએ નોંધ્યું હતું કે વિશેષ પ્રતિનિધિઓની સરહદોના પ્રશ્ન સંબંધિત બાબતો પર બીજી બેઠક થશે અને સરહદી વિસ્તારોમાં શાંતિ અને સલામતી જાળવવાના મહત્વનેધ્યાને લેવાશે.
નેતાઓએ ડબ્લ્યુટીઓ, બ્રિક્સ અને આરસીઈપી સહિતના બહુપક્ષીય મુદ્દાઓ પર પણ વિચારોની આપ-લે કરી હતી.
NP/RS/DS
(Visitor Counter : 131
પ્રધાનમંત્રીનું કાર્યાલય
પ્રધાનમંત્રી ઝારખંડના પાકુડમાં બસ દુર્ઘટનાથી શોકગ્રસ્ત થયા
પીડિતો માટે પીએમએનઆરએફમાંથી આર્થિક સહાય મંજૂર
પ્રધાનમંત્રી શ્રી નરેન્દ્ર મોદીએ ઝારખંડના પાકુડમાં બનેલી બસ દુર્ઘટનામાં થયેલા લોકોનાં મોત અંગે શોક વ્યક્ત કર્યો છે. તેમણે ઘાયલો ઝડપથી સ્વસ્થ થાય એવી પ્રાર્થના કરી.
આ અકસ્માતમાં જેમણે જીવ ગુમાવ્યા એ દરેક વ્યક્તિના નજીકના પરિજન માટે પીએમએનઆરએફમાંથી રૂ. 2 લાખની આર્થિક સહાય મંજૂર કરવામાં આવી છે. જ્યારે ઘાયલોને રૂ. 50000 આપવામાં આવશે એમ પ્રધાનમંત્રી કાર્યાલયે જણાવ્યું હતું.
શ્રેણીબદ્ધ ટ્વીટ્સમાં પીએમઓએ કહ્યું;
“હું ઝારખંડના પાકુડમાં બનેલી બસ દુર્ઘટનાથી દુઃખી છું. આ દુઃખદ ક્ષણે શોકગ્રસ્ત પરિવારો પ્રત્યે સંવેદના. ઘાયલો ઝડપથી સ્વસ્થ થાય એવી કામના કરૂં છું. PM @narendramodi”
“પ્રત્યેક પીડિતને પીએમએનઆરએફમાંથી આર્થિક સહાય રૂ. 2 લાખ આપવામાં આવશે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ભારતના રાષ્ટ્રપતિએ રાજસ્થાન વિધાનસભાના સભ્યોને સંબોધન કર્યું
તમામ ધારાસભ્યોની ફરજ છે કે તેઓ સર્વસમાવેશક વિકાસ માટે પ્રયત્ન કરે અને જનહિતમાં કામ કરે: રાષ્ટ્રપતિ મુર્મુ
ભારતના રાષ્ટ્રપતિ શ્રીમતી દ્રૌપદી મુર્મુએ આજે  જયપુર ખાતે રાજસ્થાન વિધાનસભાના સભ્યોને સંબોધિત કર્યા હતા.
આ પ્રસંગે રાષ્ટ્રપતિએ કહ્યું કે બંધારણના સિદ્ધાંતો આપણા સ્વાતંત્ર્ય સંગ્રામના આદર્શો પર નિર્ધારિત કરવામાં આવ્યા છે. ન્યાય, સ્વતંત્રતા, સમાનતા અને બંધુત્વના આ બંધારણીય આદર્શો તમામ ધારાસભ્યો માટે માર્ગદર્શક સિદ્ધાંતો હોવા જોઈએ.
રાષ્ટ્રપતિએ કહ્યું કે રાજસ્થાનમાં સંસ્કૃતિ અને સંસ્કૃતિના દરેક પાસાઓમાં ખૂબ જ મજબૂત પરંપરાઓ છે. રાજસ્થાનના લોકોમાં સ્વાભિમાન માટે લડવાની ભાવના ઊંડે ઊંડે જડેલી છે. તે રાજસ્થાનના ભવ્ય ઈતિહાસનો આધાર રહ્યો છે. તેમણે કહ્યું કે આદિવાસીઓ સહિત રાજસ્થાનના તમામ સમુદાયોના લોકોએ દેશભક્તિના અનોખા ઉદાહરણો રજૂ કર્યા છે.
રાષ્ટ્રપતિએ કહ્યું કે લોકોનો મોહક સ્વભાવ અને રાજસ્થાનની કલાકૃતિઓ દુનિયાભરના લોકોને આકર્ષે છે. જેસલમેરના રણથી માઉન્ટ આબુ સુધી, ઉદયપુરના સરોવરો અને રણથંભોરના જંગલો કુદરતની ચમકદાર છાંયો રજૂ કરે છે. તેમણે એ પણ નોંધ્યું કે રાજસ્થાનના સાહસિક લોકોએ ભારત અને વિદેશમાં વાણિજ્ય અને વેપારના વિવિધ ક્ષેત્રોમાં પ્રભાવશાળી છાપ ઉભી કરી છે.
રાષ્ટ્રપતિએ કહ્યું કે રાજસ્થાન માટે ગર્વની વાત છે કે વર્તમાન સંસદના બંને ગૃહોની અધ્યક્ષતા રાજસ્થાન વિધાનસભાના ભૂતપૂર્વ સભ્યો કરી રહ્યા છે.
રાષ્ટ્રપતિએ કહ્યું કે સમાનતા અને લોકતાંત્રિક ભાવનાઓ પર આધારિત રાજનીતિ આ ભૂમિ પર પ્રાચીન સમયથી અસ્તિત્વમાં છે. આઝાદી પછી, શ્રી મોહનલાલ સુખડિયાથી લઈને શ્રી ભૈરોન સિંહ શેખાવત સુધીના જનપ્રતિનિધિઓએ રાજ્યમાં સમાવિષ્ટ અને કલ્યાણકારી યોજનાઓના અમલીકરણમાં અસરકારક નેતૃત્વ પૂરું પાડ્યું. તેમણે ભારપૂર્વક જણાવ્યું હતું કે, સર્વસમાવેશક વિકાસની આ પરંપરાને મજબૂત કરવા અને જનહિતમાં કામ કરવાની તમામ ધારાસભ્યોની ફરજ છે.
રાષ્ટ્રપતિના સંપૂર્ણ સંબોધન માટે કૃપા કરીને અહીં ક્લિક કરો -
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110